laion/Wikipedia-Exotic huggingface dataset:
מוריס אשקלון

מוריס אשקלון (קליין) (1913 – אוגוסט 2003) היה פסל ומעצב תעשייתי ישראלי. מוריס אשקלון נולד כמשה קליין במזרח הונגריה. מגיל צעיר, היה נחוש לממש את שאיפותיו האומנותיות, אולם, על מנת לעשות כן, נדרש לנטוש את שורשיו החסידיים אורתודוקסים וזאת מאחר שביטוי אומנותי לא היה מקובל בעיירה המזרח־הונגרית שבה גדל. כאשר מלאו לו 15 שנה, מוריס עזב את משפחתו ובית הולדתו לטובת לימודי אמנות באקדמיה לאומנויות היפות Beaux Arts בבריסל. בשנת 1934, לאחר שהשלים את לימודי האמנות הפורמליים בבריסל ולאחר מכן במילאנו, עלה לארץ ישראל, שם פגש באשתו לעתיד, ציפורה קרטוז'נסקי, ילידת פולין (ציפורה, אשר נפטרה בשנת 1982, הפכה לפסלת בזכות עצמה בשנים מאוחרות לחייה, יצרה תבליטי נחושת אשר מדמים את חיי העיירה של ילדותה). בשנת 1939 עיצב וייצר תבליט נחושת עצום בגובה 14 רגל של שלוש דמויות, "עובד האדמה, העמל והמלומד" אשר עיטרו את החזית של ביתן ארץ ישראל בתערוכה העולמית של ניו יורק (1939). מוריס הוזמן ליצור עבור הביתן ההיסטורי החשוב אשר הציג לעולם את הרעיון של מדינה יהודית מודרנית. עבודה זו היא כיום חלק מאוסף של מוזיאון ספרטוס בשיקגו. בשנות ה־30 המאוחרות, ייסד אשקלון חברה ישראלית לייצור עיצובים אמנותיים, פל-בל, אשר יצרה מנורות מנחושת ופליז ומוצרי יודאיקה נוספים וכן אמנות עיצובית חילונית ופריטים שימושיים אשר יוצאו בכמויות גדולות לכל רחבי העולם. עיצוביו המוכרים והידועים של מוריס, חלק בסגנון אר דקו, אחרים מסורתיים יותר, הציגו את השימוש הכימי המכוון בהשריה בפטינה לעבודות ישראליות בברזל, אשר מהוות כיום חותמת איכות לתעשיית חפצי הנוי הישראלית. במהלך מלחמת העצמאות, מוריס עיצב תחמושת עבור צה"ל, ולבקשת הממשלה הסב את מפעלו על מנת לייצר תחמושת במסגרת המאמץ המלחמתי. בשנת 1956 היגר אשקלון לארצות הברית, והתגורר בניו יורק ובלוס אנג'לס. הוא רכש מוניטין כחרש כסף מומחה, תוך יצירת כתרי תורה מרהיבים לבתי כנסת ומוצרי יודאיקה טקסיים נוספים אשר למד אודותם בצעירותו. במשך זמן מה, הוא לימד פיסול בפקולטה לאמנות יפה באוניברסיטה ליהדות בלוס אנג'לס. בשנות ה־70 המאוחרות, בית המלאכה של אשקלון, ששמו "סטודיו אשקלון", הועבר לאזור פילדלפיה. הוא הפך לסטודיו אמנות רב פנים אשר מוקדש לעיצוב ויצירה של אתר אמנות לפולחן ומקומות ציבוריים. הסטודיו משמש למטרה דומה גם כיום, תחת ניהולו של בנו - דוד אשקלון. בפברואר 2003, חגג אשקלון את יום הולדתו ה־90 כתושב קווארנוואקה, מקסיקו, מקום שבו התגורר עם בנו הבכור, אדיר אשקלון (אדיר היה צייר סוריאליסטי ופסל אשר שיתף פעולה עם המורליסט המקסיקני דוד אלפרו סיקיירז). באוגוסט 2003, נפטר אשקלון מסיבוכים של מחלת פרקינסון, ממנה סבל בשנותיו האחרונות. היצירות אשר הוזמנו ממוריס אשקלון כוללות יצירות אמנות קבועות במקומות פולחן ומקומות ציבוריים בכל רחבי ארצות הברית, מקסיקו וישראל. עבודותיו הוצגו ומהוות חלק מהאוספים של מוסדות לרבות מוזיאון היהדות (ניו יורק), המוזיאון האמריקאי להיסטוריה יהודית בפילדלפיה, מוזיאון ספרטוס בשיקגו, האוניברסיטה ליהדות בלוס אנג'לס. אודות מוריס אשקלון, באתר פל-בל
מלך הבנים

מלך הבנים (באנגלית: King of Boys) הוא סרט מותחן פוליטי ניגרי באורך מלא משנת 2018, אשר נכתב, הופק ובוים על ידי קמי אדטיבה. הסרט עוקב אחר אשת עסקים עם עתיד פוליטי מובטח שנקשרת לאנשי העולם התחתון, דבר המסכן אותה וגורם לה להיות אכזרית. הסרט הוקרן לראשונה בניגריה ב-26 באוקטובר 2018, ולאחר מכן הופץ בכל הפלטפורמות של שירות הזרמת המדיה "נטפליקס", ביניהן נטפליקס ישראל, בספטמבר 2019. אורך הסרט הוא כ-169 דקות, ושפותיו הן אנגלית, יורובה, איגבו והאוסה. הסרט זכה להצלחה רבה, והיה מועמד לשמונה פרסים בפרסי האקדמיה האפריקאית לקולנוע בשנת 2019, כאשר הוא זכה בשלושה מהם. לסרט יצאה בשנת 2021 סדרת טלוויזיה הממשיכה את עלילתו בשם "מלך הבנים: השיבה". הסרט עוקב אחר אלחה אנג'ולה סלמי, אשת עסקים ופילנתרופית עם עתיד פוליטי מובטח. בגלל שאיפותיה הפוליטיות הגבוהות, היא לוקחת חלק במאבק עם אנשי העולם התחתון, דבר הגורם לכל דבר בסביבתה להפוך למאיים. בשביל לצאת מזה בשלום, היא נכנסת לתוך משחק של אמון בלי לדעת מי באמת איתה, דבר הגורם לה להיות אכזרית. סולה סובויל - אלחה אנג'ולה סלמי אדסואה אטומי - קמי סלמי ג'יידה קוסוקו - עלהג'י סלמי אוסס איגהודארו - סאדו בלו אילבליס - אודוגוו מאלי רמיניסק - מקנקי טוני טונס - סלמי הצעירה אקיין לואיס - נשיא אקינוואדה דמולה אדדווין - כיתן סלמי סאני מואזו - מפקח פול סאמבו - נורודין גביר שרון עוג'ה - אמאקה לאחר שביימה ולקחה חלק בכתיבת הסרט "מסיבת החתונה" משנת 2016, קמי אדטיבה ביימה, כתבה והפיקה את סרט זה, כאשר זהו הסרט השני בביומה. השחקניות סולה סובויל ואדסואה אטומי ששיחקו בסרט "מסיבת החתונה" שיחקו גם בסרט הזה, בין היתר לצד הראפרים אילבליס ורמיניסק שזה תפקיד המשחק הראשון שלהם. "מלך הבנים", במסד הנתונים הקולנועיים IMDb (באנגלית) "מלך הבנים", באתר נטפליקס "מלך הבנים", במסד הנתונים הקולנועיים KinoPoisk (ברוסית) צ'ידומגה איזוזו, Plot for Kemi Adetiba's anticipated movie revealed, באתר Pulse.ng‏, 21 במאי 2018 ברנרד דייו, You guys, the trailer for Kemi Adetiba’s “King of Boys” is here and it will make your heart race, באתר YNaija‏, 13 באוגוסט 2018
פרמפייס

פרמפייס (באנגלית: Pramface) היא סדרת דרמה קומית של ערוץ BBC Three בכיכובם של סקרלט אליס ג'ונסון ושון מייקל וירי. את הסדרה כתב כריס רדי. העונה הראשונה הכוללת שישה פרקים בני חצי שעה שודרה לראשונה ב-23 בפברואר 2012. העונה השנייה, שהוזמנה על ידי ה-BBC עוד לפני שידור הסדרה, שודרה החל מ-8 בינואר 2018 עם פרק ראשון ספיישל באורך שעה, ושישה פרקים בני חצי שעה. העונה השלישית שודרה החל מ-25 בפברואר 2014, עם פרק כפול לסיום הסדרה. באוגוסט 2014 פורסם שלא הוזמנה עונה רביעית לסדרה. ג'יימי, מייק ובת' הם חברים טובים שיוצאים לחגוג במסיבה את סיום בחינות הבגרות שלהם (GCSE) . לורה בת ה-18, בעידודה של חברתה הטובה דניאל, מפירה את הוראות הוריה שאסרו עליה לצאת מהבית, והולכת לאותה מסיבה. גם ג'יימי וגם לורה נחושים לבלות היטב. במהלך המסיבה הם נפגשים כששניהם שיכורים ומקיימים יחסי מין. למחרת ג'יימי כותב פתק ללורה ובו מספר הטלפון שלו. שבועות אחדים אחר כך לורה מגלה שהיא בהיריון, ושג'יימי הוא רק בן 16. הם עומדים להתחיל את חייהם אבל לא כפי שציפו שיקרה. העונה הראשונה עוקבת אחרי חייהם של שני הצעירים, בני משפחותיהם וחבריהם, וכיצד עם מתמודדים עם ההורות הממשמשת ובאה והקשיים של ההיריון. העונה השנייה עוקבת אחר ההתמודדות שלהם בגידול התינוקת החדשה, אמילי. הסדרה צולמה באדינבורו שבסקוטלנד, באתרים שכללו את הפרוור The Grange, ובכנסיית הרובע קורסטורפין. סקרלט אליס ג'ונסון – לורה דרבישייר שון מייקל וירי – ג'יימי פרינס דילן אדוארדס – מייק פנטון יסמין פייג' – בת' מיטשל אמר קני – דניאל ריבס בן קרומפטון – קית' פרייס ברונה גלאגר – סנדרה פרייס אנגוס דייטון – אלן דרבישייר אנה צ'נסלור – ג'נט דרבישייר "פרמפייס", במסד הנתונים הקולנועיים IMDb (באנגלית) "פרמפייס", באתר Rotten Tomatoes (באנגלית) "פרמפייס", באתר Hulu סדרות (באנגלית) "פרמפייס", במסד הנתונים הקולנועיים KinoPoisk (ברוסית) הסדרה "פרמפייס" באתר BBC Programmes הסדרה "פרמפייס" באתר British Comedy Guide "The Pramface Baby Daddy - An Interview With Chris Reddy". Channel Hopping. נבדק ב-25 בינואר 2015. {{cite web}}: (עזרה) "'Him & Her', new show 'Pramface' renewed by BBC Three". Digital Spy. נבדק ב-25 בינואר 2015. {{cite web}}: (עזרה) "There won't be a 4th series". twitter.com. נבדק ב-14 בספטמבר 2014. {{cite web}}: (עזרה) "Pramface". BBC Media. נבדק ב-17 בפברואר 2012. {{cite web}}: (עזרה) "Edinburgh to be backdrop for new BBC comedy series". scotsman.com. נבדק ב-25 בינואר 2015. {{cite web}}: (עזרה) "Corstorphine Old Parish - Old Parish Church on TV". corstorphineoldparish.org.uk. אורכב מ-המקור ב-2018-11-12. נבדק ב-25 בינואר 2015. {{cite web}}: (עזרה)
מעצה

בנשק קל, ובעיקר ברובים, מַעֲצֶה הוא החלק בכלי הירי העוטף את המכלול והקנה ומשמש כשלדה לרובה. המעצה מתחלק לשני חלקים: מתפסים - החלק הקדמי שעוטף את הקנה; והקת - החלק האחורי שמשמש כממשק בין היורה לרובה. באנגלית המתפסים והחלק העוטף את המכלול נקראים Receiver והקת נקראת Stock. בעבר המעצה היה עשוי מעץ ומכאן המונח בעברית. מונח זה נשאר בשימוש גם בימינו, אף שכיום רוב המעצים אינם מיוצרים עוד מעץ אלא ממתכות וחומרים סינתטיים. למעצה יש מספר תפקידים: להחזיק את הרובה - כלומר: לאגד את המכלול, הקנה ועזרים טקטיים נוספים (כגון כוונת) בפלטפורמה קשיחה. להגן על הקנה והמכלול מפני תנאי סביבה (כגון לחות או אבק). לשמש ממשק בין הרובה ליורה - היורה אוחז ברובה כאשר ידו החזקה מונחת על ידית האחיזה והאצבע על ההדק, קת הרובה מושענת על שקע הכתף של היורה, והיד החלשה של היורה אוחזת במתפסים. המעצה מופיע בשתי תצורות עיקריות: התצורה הקלאסית: הקת של הרובה קשיחה ונמוכה מגובה הקנה, עם ידית אחיזה מעוקלת הנמשכת עד למתפסים, שבדרך כלל אין עליהם מסילות. התצורה המודרנית: קת קשיחה, מתכווננת או מתקפלת בגובה הקנה וידית אחיזה דמוית AR-15 (מכונה "Pistol Grip"). ברובים המודרניים המתפסים מדוגמים במסילות פיקטיני להתקנה מהירה של עזרים טקטיים שונים. צורת המעצה הקלאסית התפתחה עוד מרובי הקשת (crossbow) של ימי הביניים ומשם התגלגלה לרובים הראשונים: הארקבוז ולאחר מכן למוסקט. צורה זו שלטה עד לתחילת מלחמת וייטנאם, אז החלו להופיע רובי סער עם התצורה המודרנית, המתאימה לירי אוטומטי. רובה M14 עם מעצה קלאסי מעץ בתצורה הקלאסית: קת של רובה ציד נמוכה מגובה הקנה, עם ידית אחיזה מעוקלת ומתפסים ללא מסילות. רובה M16 עם מעצה מודרני מחומרים סינתטיים, כאשר ידית האחיזה מופרדת מהקת, ובמתפסים יש מסילות פיקטיני. רובה הצלפים רמינגטון M24 בעל מעצה ב"צורה הקלאסית": קת של רובה ציד נמוכה מגובה הקנה, עם ידית אחיזה מעוקלת ומתפסים ללא מסילות. רובה הצלפים בארט MRAD בעל מעצה ב"תצורה המודרנית": קת מתכווננת בגובה הקנה, ידית אחיזה דמוית AR-15 ומתפסים עם מסילות פיקטיני בכל הכיוונים.
ञ‌

ञ‌ - נְיָה Ña היא האות ה-21 והעיצור העשירי (לאחר झ) באלפבית הדוונאגרי. מקורה באות הברהמנית . היא נהגית כעיצור חכי אפי /ɲ/ בדומה לאות Ñ בספרדית ולצירוף Gn בצרפתית. המקבילה העברית הקרובה ביותר היא צירוף האותיות נו"ן ויו"ד. האות הבאה אחריה היא ट. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
רכס אסגארד

רכס אסגארד (באנגלית: Asgard Range) הוא רכס הרים בארץ ויקטוריה שבאנטארקטיקה. שמו של הרכס ניתן לו על ידי משלחת החקר האנטארקטית של אוניברסיטת ויקטוריה (Victoria University of Wellington Antarctic Expedition) מוולינגטון שבניו זילנד, שחקרה את אנטארקטיקה בין השנים 1958–1959. הרכס נקרא על שם אסגארד, בית האלים במיתולוגיה הנורדית. הרכס מפריד בין עמק רייט לבין עמק טיילור וקרחון טיילור. ההר הגבוה ברכס הוא הר ראונד שגובהו 2,410 מטרים מעל פני הים. גובהו הממוצע של הרכס 1,812 מטרים מעל פני הים. אתרים רבים ברכס נקראים על שם אלים, אתרים ודמויות מהמיתולוגיה הנורדית, בהקשרו של שם הרכס. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 720 • J.G. Bockheim, M. McLeod, Soil distribution in the McMurdo Dry Valleys, Antarctica, Geoderma 144 (2008) 43–49 רכס אסגארד באתר הסקר הגאולוגי של ארצות הברית רכס אסגארד באתר הגאזט האנטארקטי של ממשלת אוסטרליה רכס אסגארד באתר הגאזט האנטארקטי של ממשלת ניו זילנד רכס אסגארד במבט מהאוויר באתר ממשלת ניו זילנד תצלום לוויין של אזור הרכס תחזית מזג אוויר עדכנית ארוכת טווח עבור רכס אסגארד סטטיסטיקות מזג אוויר עבור רכס אסגארד מידע היסטורי וגאוגרפי מידע גאוגרפי
העולם עצוב אז צוחקים

העולם עצוב אז צוחקים היא תוכנית טלוויזיה דוקומנטרית ישראלית, ששודרה בטלוויזיה החינוכית בין ינואר 2017 ליולי 2018, ועסקה בתולדות ההומור הישראלי. את התוכנית הנחו יהונתן גפן בעונה הראשונה ויאיר ניצני בעונה השנייה. מדי פרק יוצא המנחה לפגוש קומיקאים, מוזיקאים ויוצרים מעולם התרבות הישראלי, על מנת להבין את מקורות ההומור הישראלי. כל פרק עוסק בנושא מסוים, והסדרה מנסה לענות על שאלות שונות כמו: מה מצחיק ילדים? כיצד התפתחה המשפחה הישראלית בראי הסיטקום? מיהם גיבוריה של סצנת ההומור בחברה הדתית? ושאלות רבות נוספות. נוסף על כך, הסדרה כוללת תוכניות מיוחדות על אנשי הומור וקומדיה, בהם אפרים קישון, ספי ריבלין, חנוך לוין וארץ נהדרת. התוכנית עלתה לשידור ב-30 בינואר 2017 ושידור העונה השנייה שלה הסתיים ב-31 ביולי 2018, ימים ספורים לפני הפסקת שידורי הטלוויזיה החינוכית. בסוף 2018 עלתה התוכנית לשידור בערוץ כאן 11. חדר 101 בדרכה השריקה של התנועה העולם עצוב אז צוחקים, במיזם "אישים" לתיעוד היצירה הישראלית
מוריטרו אואשיבה

יפן זהו שם יפני; שם המשפחה הוא אואשיבה. מוֹרִיטֶרוּ אוּאֶשִיבָּה (ביפנית; בקאנג'י 植芝守央 ובהירגאנה うえしば もりてる, נהגה אואשיבה מוריטרו) הוא אמן לחימה יפני. הוא נכדו של מוריהי אואשיבה מייסד אמנות הלחימה אייקידו ובנו של קיסשומארו אואשיבה הדושו (ראש השיטה) והמפתח השני של השיטה. כיום הוא הדושו העומד בראש שיטת האייקידו. אואשיבה נולד ב-2 באפריל 1951 בטוקיו שביפן, לאביו קיסשומארו. במהלך ראיון בשנת 2004, הוא סיפר על תקופת ילדותו: "בפעם הראשונה שלבשתי מדי אייקידו הייתי בכיתה א' בבית הספר היסודי. אף אחד מבני המשפחה לא הכריח אותי להתאמן באייקידו, אז פשוט עשיתי את זה כשהתחשק לי. בשנות לימודי בתיכון התחלתי להתאמן ברצינות, ואז החלטתי שאני מעוניין להיות היורש של אבי, ולשמור על מורשתו של סבי (מוריהי אואשיבה, מייסד האייקידו) למען העתיד". אואשיבה למד באוניברסיטת מייג'י גקואין, ובשנת 1976 הוא קיבל תואר בכלכלה מהאוניברסיטה. בשנת 1985, הוא מונה למנהל בפועל של ארגון אייקיקאי - הזרם המרכזי באייקידו. בשנת 1996, הוא התחיל לשמש בפועל כיושב ראש ההומבו דוג'ו - מרכז האימונים העולמי של הזרם המרכזי באייקידו הנמצא בטוקיו. בשנת 1997 הוא ביקר באירלנד והעביר שם אימוני אייקידו. ב-4 בינואר 1999, לאחר מותו של אביו קיסשומארו, הוא קיבל את התואר " דושו" - ראש שיטת האייקידו, והוא עדיין ממשיך בתפקידו. בינואר 2006, לרגל מלאת ארבעים שנה לארגון אייקיקאי, אואשיבה ביקר באוסטריה והעביר שם אימונים. בשנת 2006, הוא קיבל את מדליית אנשטה של סאו פאולו, והמשך השנה, הוא מונה לפרופסור של כבוד באוניברסיטת בודו שביפן. בשנת 2009, הוא קיבל את מדליית הידידות של נשיא רוסיה. בשנת 2010 הוא מונה בהזמנה מיוחדת, לפרופסור באוניברסיטת קוגאקן שביפן. בשנת 2012 הוא מונה ליושב ראש ארגון אייקיקאי העולמי שהחליף את הארגון הקודם. בהמשך השנה, הוא קיבל מדליית זהב מהאוניברסיטה הטכנית בוולנסיה שבספרד. בשנת 2013, קיבל אואשיבה את מדליית עם תג כחול של כבוד מקיסר יפן. מי שצפוי לרשת אותו בתפקיד ראש שיטת האייקידו, הוא בנו מיצוטרו אואשיבה. אואשיבה כתב את הספרים הבאים: אייקידו נבחר: היסודות ביחד עם אביו קיסשומארו אואשיבה, הספר יצא לאור בשנת 2002. קורס מאסטר האייקידו: אייקידו נבחר 2 שיצא לאור בשנת 2003. אייקידו מתקדם: היסודות הנחוצים שיצא לאור בשנת 2005 ריאיון עם מוריטרו אואשיבה, באתר aikidojournal.com (באנגלית) ביוגרפיה של ראשי שיטת אייקיקאי, באתר www.aikikai.or.jp (באנגלית) Moriteru Ueshiba, www.goodreads.com The Irish Aikido Federation Ireland Aikikai, www.aikido.ie (ארכיון)
בימאן בנגלדש איירליינס

בימאן בנגלדש איירליינס (בבנגלית: বিমান বাংলাদেশ এয়ারলাইন্স) או בימאן (בבנגלית: বিমান) היא חברת הדגל של מדינת בנגלדש. בסיס החברה הוא בנמל התעופה הבינלאומי שאהג'לאל ומשרדיה הראשיים ממוקמים בדאקה, בנגלדש. השם בימאן נגזר מהמילה הבנגלית בימאן, כלומר מטוס. מקור המילה נגזר מהמילה בסנסקריט - ווימאנה, שם הניתן למכונה מעופפת אשר מוזכר בכתבי סנסקריט ודית עתיקים. בימאן בנגלדש נוסדה ב-4 בינואר 1972 ואת טיסותיה הראשונות, תפעלה כבר בפברואר של אותה שנה במטוס דקוטה DC-3 מימי מלחמת העולם השנייה אשר נמסר לידי החברה מידי צבא בנגלדש. זמן מה לאחר מכן, נרכשו מטוסי בואינג 707 ופוקר F27 שיועדו לטיסות בינלאומיות. ב-1996, נרכשו 2 מטוסי איירבוס A310-300. באוגוסט 2006, הודיעה החברה על השההת מספר קווי טיסה בינלאומיים בגלל בעיות תקציב ואי יכולת לממן את תיקונם של 5 מתוך 13 מטוסיה אז. עד לקרקועו ב-2013, היה מטוס הפוקר F28 למטוס הישן ביותר בצי המטוסים. מחשש לחוסר בטיחות במטוסיה הישנים, הגישה החברה מספר הצעות לממשלה לגבי רכישתם של מטוסי בואינג 777-300ER ובואינג 787-8 בשווי מיליארד דולר. רעיונות אלה לא יושמו בגלל חוסר משאבים תקציביים. אולם, ב-22 באפריל 2008, הודיעה החברה על הזמנתם של 4 מטוסי באוינג 777-300ER ובואינג 787-8. בינואר 2010, עם הגעתו של בואינג 737-800 חדש, הציגה החברה סכמת צבעים חדשה וסמל חברה חדש. כמה חודשים לאחר מכן, סכמת הצבעים החדשה וסמל הטיסה הוסבו לצבעים הישנים. ב-25 באוקטובר 2011, נמסר לידי החברה בואינג 777-300ER אשר היה גם למהדורת ה-300 של מטוס מסול זה. ב-22 בנובמבר 2011, הגיע מטוס הבואינג 777-300ER השני, הפעם עם סכמת צבעים חדשה. לראשונה, מושבי המטוס צוידו במסכים אישיים. חברת בימאן הייתה לחברה האחרונה שהחזיקה במטוס המקדונל דאגלס DC-10 עד לטיסה האחרונה בשירות המטוס לברמינגהאם ב-2014. קו הטיסה הוחלף למטוס בואינג 777-300ER. החברה מפעילה מספר קווי טיסות פנימיים בתוך בנגלדש וקווים בינלאומיים לאסיה, אירופה והמזרח התיכון. צי מטוסי חברת התעופה, נכון לדצמבר 2018: מדיה וקבצים בנושא בימאן בנגלדש איירליינס בוויקישיתוף אתר האינטרנט הרשמי של בימאן בנגלדש איירליינס בימאן בנגלדש איירליינס, ברשת החברתית אינסטגרם בימאן בנגלדש איירליינס, ברשת החברתית LinkedIn Fleet Information, www.biman-airlines.com "Biman Bangladesh Airlines Fleet Details and History". www.planespotters.net. נבדק ב-2018-07-14. "Biman Bangladesh Airlines Signs Deal to Lease Two Dash8-Q400 Aircraft for Huge Growth in its Domestic Operations". Aviationpros.com. 18 בפברואר 2015. אורכב מ-המקור ב-21 במאי 2017. {{cite news}}: (עזרה)
פיאנולה

פיאנולה (באנגלית: Player piano), או פסנתר מנגן, הוא פסנתר שמנגן מוזיקה באופן אוטומטי, המכיל מנגנון פנאומטי או אלקטרו-מכני המאפשרת לפסנתר לבצע ניגון של מוזיקה שנרשמה מבעוד מועד על דף מחורר, או במקרים יותר נדירים, גלגל מתכתי עם חורים. הגרסאות המודרניות של המכשיר מאפשרות למשתמשים בהם להוסיף אליהם קבצים עם מוזיקה מוקלטת בפורמט MIDI. בסוף המאה ה-19 ותחילת המאה ה-20 חלה עלייה בפופולריות של המכשיר, בין היתר בעקבות העלייה בייצור ההמוני של פסנתרים ביתיים. המכירות של הפיאנולה הגיעו לשיאן בשנת 1924, ולאחר מכן הפופולריות של הפיאנולה דעכה בהדרגה בעקבות העלייה בפופולריות של הפטיפון באמצע שנות ה-20 של המאה ה-20. בשנות ה-90 הופקו פסנתרים מכניים אשר באמצעות נתונים המאוחסנים על גבי דיסקט במחשב ניתן להקליט ולנגן אחר כך שוב קטעי נגינה שהוקלטו בעבר. מדיה וקבצים בנושא פיאנולה בוויקישיתוף פיאנולה, באתר אנציקלופדיה בריטניקה (באנגלית) אוריאל קון, הפסנתר המנגן מעצמו, באתר הארץ, 14 בנובמבר 2023 ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
Dreamlover

Dreamlover (בעברית: מאהב חלומי) הוא סינגל של הזמרת מריה קארי מתוך אלבומה Music Box. השיר יצא כסינגל הראשון מהאלבום ב-27 ביולי 1993, הוא נכתב על ידי קארי עצמה ודייוויד הול והופק גם על ידי שניהם ביחד עם וולטר אפאנאסייף. השיר מסמפל את הפזמון של השיר "Blind Alley" של להקת The Emotions. השיר אשר מכיל מוזיקת פופ עזר לקארי לעשות את המעבר שלה למוזיקת פופ, זאת בעקבות הביקורות המעורבות שקיבלה על אלבומה הקודם, אשר היה מושפע ממוזיקת נשמה וגוספל. מבחינה לירית מתאר השיר את בן זוגה כ"המאהב המושלם", לבן הזוג לו ציפתה וחלמה כל הזמן. השיר קיבל ביקורות חיוביות ממבקרי המוזיקה, שרבים מהם שבחו את הסימפולים שבשיר ואת קולה של קארי. הסימפולים היה מוטיב בשיריה של קארי, אשר ליווה אותה בלהיטים אחרים שלה כמו "Fantasy" ,"Honey" ,"Heartbreaker" ועוד. השיר זכה להצלחה גדולה בעולם כאשר הגיע למקום הראשון בארצות הברית, שם שהה 8 שבועות ובכך הפך לשיר השביעי שלה לעשות זאת. בנוסף הוא גם הגיע למקום הראשון בקנדה ולעשירייה הפותחת באוסטרליה, הולנד, ניו זילנד ובריטניה. על מנת לקדם את השיר הופיעה איתו במספר תוכניות טלוויזיה ביניהם תוכנית האירוח The Arsenio Hall Show, בתוכנית המוזיקה הבריטית טופ אוף דה פופס ובתוכנית היפנית Music Fair. כמה שנים לאחר מכן היא ביצעה את השיר גם בתוכנית The Today Show כחלק מספיישל לרגל הוצאת אלבומה Rainbow. במשך השנים נהגה גם לבצע אותה במספר סיבובי הופעות שלה ביניהם "Butterfly World Tour", "Music Box Tour", Daydream World Tour" וכולי. בנוסף הוא נכלל גם באלבומי אוסף שלה לאורך השנים כמו Number 1's, Greatest Hits ו-#1 to Infinity. הקליפ לשיר צולם במהלך אוגוסט 1993 בניו יורק ובו נראית קארי רוקדת בערוגות פרחים, עפה בכדור פורח ושוחה בבריכת שחייה. גם הכלב שלה באותה תקופה ג'ק מופיע בקליפ. בשל הביקורות החיוביות על הקליפ הוא שודר לעיתים קרובות בערוצי הטלוויזיה לאורך הקיץ. מידע על היצירה "Dreamlover" באתר מיוזיק בריינז מידע על הסינגל "Dreamlover" באתר מיוזיק בריינז מידע על היצירה "Dreamlover" באתר Discogs סרטון השיר "Dreamlover" באתר יוטיוב Mariah Carey's Music Box LP (1993) revisited with co-writer Walter Afanasieff | Return To The Classics | SoulCulture, web.archive.org, ‏2011-07-10 Carey Mariah, Hall Dave, Carey Mariah, Dreamlover, Musicnotes.com, ‏2006-11-07 Mariah Carey Chart History, Billboard Library and Archives Canada, Image : RPM Weekly, www.bac-lac.gc.ca, ‏2013-07-17 ARIA - landing, www.aria.com.au Gold & Platinum, RIAA (באנגלית) Trust, Gary (February 17, 2014). "Ask Billboard: Katy Perry Regains No. 1 Momentum". Billboard. Prometheus Global Media. Retrieved May 4, 2015. "British single certifications – Mariah Carey – Dreamlover". British Phonographic Industry. Select singles in the Format field. Type Dreamlover in the "Search BPI Awards" field and then press Enter. All I Want For Christmas Is You | Mariah Carey | Video | MTV UK, web.archive.org, ‏2011-06-06 The Official New Zealand Music Chart, THE OFFICIAL NZ MUSIC CHART (באנגלית)
יחסי נפאל–סורינאם

יחסי נפאל–סורינאם הם היחסים בין הרפובליקה הפדרלית הדמוקרטית של נפאל ורפובליקת סורינאם. נפאל וסורינאם כוננו יחסים רשמיים ב-11 באוקטובר 2018, עם חתימתה של הצהרה משותפת. שתי המדינות הסכימו להדק את הקשרים בנושאים שיתופיים בדרג בילטרלי. נפאל וסורינאם משתפות פעולה זה מכבר באו"ם ובתהליכים ממשלתיים אחרים, כולל בארגון המדינות הבלתי-מזדהות ובקואליציית G77 בהם הן חברות. יחסי נפאל-סורינאם באתר משרד החוץ הנפאלי ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי יוון–נפאל

יחסי יוון–נפאל הם היחסים הבילטראליים בין הרפובליקה ההלנית של יוון והרפובליקה הפדרלית הדמוקרטית של נפאל. יוון ונפאל כוננו יחסים דיפלומטיים ב-2 בפברואר 1960. היחסים בין שתי המדינות הם ידידותיים ולבביים. אך עם זאת, המגעים והאינטראקציה בין שתי המדינות נותרו די זניחים עם השנים. בדרג המדיני, שגריר נפאל בווינה מוסמך לפעול בעניינים הקשורים ליוון, בעוד שגריר יוון בניו דלהי, מוסמך לפעול בעניינים הקשורים לנפאל. בשנת 1989 ביקרו בירנדרה, מלך נפאל ואיישווארה, מלכת נפאל ביקור פרטי באי רודוס. בדצמבר 1993 ביקר ראש ממשלת יוון ויו"ר האופוזיציה בפרלמנט היווני לשעבר, קונסטנטינוס מיצוטקיס (אנ'), בנפאל, ונוכח עם ראש ממשלת נפאל. מ-17 בדצמבר ועד 19 בדצמבר, בהזמנת שר החוץ הנפאלי דאז, צ'אקרה פראסאד באסטולה, ביקר שר החוץ היווני המכהן אז, יורגוס פפנדראו בנפאל. זהו הביקור הרשמי הראשון של שר חוץ יווני בנפאל. יוון שלחה משלחות חילוץ לנפאל לאחר רעידת האדמה ההרסנית של שנת 2015. ממשלת יוון הציעה לנפאל מענקי לימודים ללימודי תארים מתקדמים ופוסט דוקטורט החל משנת הלימודים 2012–2013. בעבר, העניקה יוון מלגות ללימודי תארים מתקדמים, בעיקר בתחומי תכנון ערים ואזורים, מדעי הסביבה ועוד. מדיה וקבצים בנושא יחסי יוון–נפאל בוויקישיתוף יחסי יוון-נפאל באתר משרד החוץ הנפאלי
בדפורד TJ

בדפורד TJ (באנגלית: Bedford TJ) הן מספר תצורות של דגמי משאית, מסחריות ואוטובוסים מתוצרת יצרנית הרכב המסחרי הבריטית Bedford Vehicles (אנ'), חברת בת של ווקסהול מוטורס, ששייכת לקונצרן הרכב ג'נרל מוטורס, אשר יוצרו בין השנים 1958–1992 בבריטניה. 2 דגמי "בדפורד TJ" (דגם "J5", דגם "J6") יוצרו בהודו משנת 1968 על ידי יצרנית הרכב ההודית "Hindustan Motors" (אנ'). דגמי "בדפורד TJ" יוצאו לפקיסטן, אוסטרליה (הופצו על ידי יצרנית הרכב האוסטרלית "Holden" (אנ')), קפריסין, פורטוגל. משאיות מכליות משאיות אוטובוסים אמבולנסים כבאיות מסחריות "J0" "J1" "J2" "J3" "J4" "J5" "J6" מנועי בנזין מנועי דיזל דגם "בדפורד TJ", שנת 1966 - משאית דגם "בדפורד TJ", שנת 1966 - משאית דגם "בדפורד TJ" - משאית (צולם ברמאללה) דגם "בדפורד TJ" - משאית גרר דגם "בדפורד TJ" - משאית בפתח בואינג CH-47 צ'ינוק של צבא ארצות הברית (צולם בפקיסטן) דגם "בדפורד TJ" - משאית (צולם במרוקו) "בדפורד TJ", שנת 1966, דגם "J1" - אמבולנס דגם "בדפורד TJ" - מסחרית דגם "בדפורד TJ" - אוטובוס (צולם בקפריסין) דגם "בדפורד TJ" - אוטובוס (צולם בקפריסין) דגם "בדפורד TJ" - אוטובוס (צולם בקפריסין) דגם "בדפורד TJ" - אוטובוס - מבט ללוח מחוונים (צולם בקפריסין) דגם "בדפורד TJ", שנת 1968 - אוטובוס (צולם בקפריסין) דגם "בדפורד TJ" - אוטובוס (צולם בגאנה) דגם "בדפורד TJ" - כבאית דגם "בדפורד TJ" - כבאית דגם "בדפורד TJ" - כבאית בדפורד CA בדפורד OB בדפורד OY גרין גודס בדפורד סוג S מדיה וקבצים בנושא בדפורד TJ בוויקישיתוף בדפורד TJ, סרטון באתר יוטיוב "בדפורד TJ" vintagemauritius.org/discover/bedford-a-vintage-fascination "בדפורד TJ" בפורטוגל bedfordportugal.blogspot "בדפורד TJ" - תמונות .autowp.ru/bedford/tj